অগ্নিমূল্য ৯০০-র বেশি ওষুধ, কোন ওষুধের দাম কত বাড়ছে?

ওয়েব ডেস্ক: আগামীকাল অর্থাৎ, ১ এপ্রিল থেকে ৯০০-র বেশি অপরিহার্য ওষুধের দাম বাড়তে চলেছে (Medicine Price Hike) দেশজুড়ে। সম্প্রতি কেন্দ্র সরকার (Government Of India) এই সিদ্ধান্ত নিয়েছে। কেন্দ্রের সিদ্ধান্ত অনুযায়ী, এই ওষুধগুলির দাম ১.৭৪ শতাংশ বৃদ্ধি পাবে। ফলে অসুখের চিকিৎসার খরচ আরও বাড়বে। তাই চিকিৎসার জন্য সাধারণ মানুষের পকেটের উপরেও যে চাপ বাড়বে তা একবাক্যে বলা যায়।

এখন প্রশ্ন হচ্ছে যে, কোন কোন ওষুধের দাম বাড়ছে? জানা গিয়েছে, উচ্চ রক্তচাপ, ডায়াবেটিস, গ্যাসের সমস্যা, জ্বর, বমি, রক্ত পাতলা করার ওষুধের পাশাপাশি হাঁপানি, সিজোফ্রেনিয়া সহ মানসিক অসুখের চিকিৎসায় ব্যবহৃত ওষুধগুলির দামও বাড়ছে। এছাড়াও, ক্যান্সার রোগীদের ব্যথানাশক ওষুধ, এইডসের ওষুধ, সর্পাঘাতের চিকিৎসার ওষুধ এবং গুরুত্বপূর্ণ অ্যান্টিবায়োটিকের দামও বৃদ্ধি পাচ্ছে।

আরও পড়ুন: নয়ডায় প্লাস্টিকের কুলার তৈরির কারখানায় আগুন, ১৫ জন শ্রমিকের আটকে থাকার আশঙ্কা

কোন ওষুধের দাম কত বাড়ছে?

ডোপাপোজ M10 (সুগারের ওষুধ) – ১৩০ টাকা থেকে বেড়ে ১৪৫ টাকা

প্যারাসিটামল (১০ পাতা ট্যাবলেট) – ২২ টাকা থেকে বেড়ে ৩৯ টাকা

অ্যাজিথ্রোমাইসিন (৫ ট্যাবলেট) – ১৩১.৯৯ টাকা থেকে বেড়ে ১৪৯ টাকা

প্যান-৪০ (১৫ পাতার ট্যাবলেট) – ১৭০ টাকা থেকে বেড়ে ১৮৫ টাকা

লিভো সেট্রিজিন (অ্যালার্জির ওষুধ, ১৫ পাতার ট্যাবলেট) – ৩৩ টাকা থেকে বেড়ে ৫১ টাকা

মেটফরমিন (ডায়াবেটিসের ওষুধ, ২০ টি ট্যাবলেট) – ৪১ টাকা থেকে বেড়ে ৫৮ টাকা

ভিটামিন বি-১২ (অ্যানিমিয়ার জন্য, ৩০ টি ট্যাবলেট) – ২৪৫ টাকা থেকে বেড়ে ২৯৭ টাকা

Holistic Cancer Care Tablets (৬০ ট্যাবলেট) – ১৩৫৭ টাকা থেকে বেড়ে ১৪৪০ টাকা

Benazepril Hydrochloride (হার্টের ওষুধ, ১০ পাতার ট্যাবলেট) – ২২০ টাকা থেকে বেড়ে ২৪০ টাকা

Amoxicillin and Clavulanic Acid (ইউরিন ইনফেকশনের জন্য, সিরাপ) – ৬০ টাকা থেকে বেড়ে ৬২ টাকা

Acyclovir (চিকেন পক্সের ওষুধ, ১০ পাতার ট্যাবলেট) – ১৩৮ টাকা থেকে বেড়ে ১৫০ টাকা

হাইড্রক্সিক্লোরোকুইন (১৫ পাতার ট্যাবলেট) – ১০৬ টাকা থেকে বেড়ে ১২০ টাকা

বিভিন্ন পেইন কিলার – প্রতিটি ট্যাবলেটের দাম ১ টাকা ৭৪ পয়সা বৃদ্ধি পাবে।